**J E G Y Z Ő K Ö N Y V**

**TESKÁND KÖZSÉG ÖNKORMÁNYZAT KÉPVISELŐTESTÜLETE**

**2019. AUGUSZTUS 22-I RENDES ÜLÉSÉRŐL.**

**Rendeletek:**

**8/2019. (IX.05.)**

**Határozatok:**

**37/2019. (VIII. 22.)**

**38/2019. (VIII. 22.)**

**39/2019. (VIII. 22.)**

**40/2019. (VIII. 22.)**

**41/2019. (VIII. 22.)**

**J E G Y Z Ő K Ö N Y V**

Készült Teskánd Község Önkormányzat Képviselőtestülete 2019. augusztus 22-i rendes üléséről.

Jelen vannak: Németh Ágnes polgármester, Bogár István Dormán Jenő, Patakiné Sümegi Mária Erzsébet, Sipos László, Vizlendvai László képviselők, Fazekas István jegyző, Darabos Balázsné jegyzőkönyvvezető.

Távol volt: Simon Viktória képviselő.

Németh Ágnes polgármester köszöntötte a megjelenteket, megállapította, hogy az ülés határozatképes, jegyzőkönyvvezetőnek javasolta Darabos Balázsnét, hitelesítőknek pedig Sipos László és Patakiné Sümegi Mária Erzsébet képviselőket.

A javaslatot a képviselőtestület egyhangúlag tudomásul vette.

Ezután javaslatot tett a napirendre:

**N A P I R E N D:**

1./ Helyi választási bizottság tagjainak megválasztása

Előadó: Fazekas István jegyző

2./ Vis maior pályázat kivitelező kiválasztása

Előadó: Németh Ágnes polgármester

3./ Pályázatokról tájékoztatás

Előadó: Németh Ágnes polgármester

4./ Csapadékvíz elvezetési terv

Előadó: Németh Ágnes polgármester

5./ Hulladékgazdálkodási rendelet módosítása

Előadó: Németh Ágnes polgármester

6./ Vízmű 15 éves gördülő fejlesztési terv elfogadása

Előadó: Németh Ágnes polgármester

7./ Egyéb ügyek

**Zárt ülés:**

8./ A polgármester beszámolója a polgármesteri hatáskörben hozott döntésekről

Előadó: Németh Ágnes polgármester

A napirendi javaslatot a képviselőtestület egyhangúlag elfogadta.

**1./ Helyi választási bizottság tagjainak megválasztása**

Előadó: Fazekas István jegyző

/ Írásos előterjesztés a jegyzőkönyv melléklete./

Fazekas István jegyző ismertette a választási bizottság tagjaira tett javaslatát.

Az előterjesztéshez hozzászólás nem volt, szavazásra került sor, amelynek eredményeként a képviselőtestület egyhangúlag / 6 igen szavazattal / a következő határozatot hozta:

**Teskánd Község Önkormányzata 37/2019.(VIII. 22.) számú határozata**

A képviselő-testület Teskánd községben a helyi választási bizottságba az alábbi személyeket választja meg:

* Palkó Tibor Teskánd, Május 1. utca 37.
* Varga Ferencné Teskánd, Rigó utca 2.
* Dömötör Csaba Teskánd, Petőfi utca 12.
* Véges Józsefné Teskánd, Rózsa utca 3.
* Palkovics Józsefné Teskánd, Sport utca 5.

Póttag:

* 1. Borosné Mohácsik Zsuzsanna Teskánd, Petőfi Sándor utca 129.
* 2. Szücs Ferencné Teskánd, Rózsa utca 8.

Felelős: Fazekas István jegyző

**2./ Vis maior pályázat kivitelező kiválasztása**

Előadó: Németh Ágnes polgármester

Németh Ágnes polgármester elmondta, hogy a vis maior pályázat kivitelezésére ajánlatot kapott a Sprint Kft-től, amelyet ismertetett. Javasolta, hogy az ajánlatot fogadják el.

Szavazásra került sor, amelynek eredményeként a képviselőtestület egyhangúlag / 6 igen szavazattal / a következő határozatot hozta:

**Teskánd Község Önkormánya 38/2019. (VIII. 22.) számú határozata**

Teskánd Község Önkormányzat Képviselőtestülete az adott árajánlata alapján a Sprint Kft-t bízza meg a vis maior pályázaton nyert helyreállítási munkák elvégzésére.

Felhatalmazza a polgármestert a szerződés megkötésére.

**3./ Pályázatokról tájékoztatás**

Előadó: Németh Ágnes polgármester

Németh Ágnes polgármester elmondta, hogy a képviselőtestület döntése alapján a Goodwill Kft. bízták meg a pályázatok készítésével. A Magyar Falu Program keretében több pályázati kiírás is megjelent, amelyeket ismertetett:

- belterületi csapadékvíz elvezetésre lehet pályázni, szeptember végén van a pályázat beadási határideje. A pályázat 100 %-ban finanszírozott. A pályázatot adják be.

- önkormányzati tulajdonban lévő utak felújítására a Rigó utca felületi zárását kellene megpályázni ez is 100 %-os finanszírozású.

- eszközfejlesztés pályázat keretében a sportpályához lehetne valamilyen gépre pályázni ez is 100 %-ban támogatott.

- óvoda udvar fejlesztésére lehet pályázni max: 5 millió forintot lehet igényelni.

- a hivatal felújítás keretében a fűtés korszerűsítés, kazáncsere, villanyvezeték cseréje és tetőcserére lehetne beadni pályázatot maximum 50 millió forintot lehet igényelni, 100 %-os támogatottságú ez a pályázat is.

- járda felújítására anyagtámogatásra lehet pályázni maximum 5 millió forintot.

Vizlendvai László javasolta, hogy minden kiírása adják be a pályázatot.

Pakatiné Sümegi Mária Erzsébet a járda anyagtámogatásra milyen anyagot lehet kérni?

Németh Ágnes az anyag lehet térkő, zsalukő.

Németh Ágnes polgármester a pályázatíróval minden kiírásra elkészítteti a pályázatot.

**4./ Csapadékvíz elvezetési terv**

Előadó: Németh Ágnes polgármester

Németh Ágnes polgármester elmondta, hogy a Toldi és Mátyás király utcák csapadékvíz elvezetésére a szakember elkészítette a tervet. Az érintett tulajdonosokat összehívta. A hozzájáruló nyilatkozatok aláírása folyamatban van, azt, hogy az árban hogyan tudnak megegyezni a tulajdonosokkal nem lehet tudni.

Bogár István a nagy esőzésre nem lehet tervezni. Mi lesz ha az árban a tulajdonosokkal nem tudnak megegyezni?

Németh Ágnes akkor el kell indítani a kisajátítási folyamatot. Most először is a vízjogi engedélyt kérik meg. TOP pályázati kiírásra beadják a csapadékvíz elvezetést.

**5./ Hulladékgazdálkodási rendelet módosítása**

Előadó: Németh Ágnes polgármester

/ Írásos előterjesztés a jegyzőkönyv melléklete./

Az előterjesztéshez hozzászólás nem volt, szavazásra került sor, amelynek eredményeként a képviselőtestület egyhangúlag / 6 igen szavazattal / a következő rendeletet alkotta:

**Teskánd Község Önkormányzata 8/2019.(IX. 05.) önkormányzati rendelete**

/ A köztisztaság és a településtisztaság fenntartásáról és a helyi hulladékgazdálkodásról szóló 6/2017. (V. 03.) önkormányzati rendelet módosítása a jegyzőkönyv melléklete./

**6./ Vízmű 15 éves gördülő fejlesztési terv elfogadása**

Előadó: Németh Ágnes polgármester

Németh Ágnes polgármester elmondta, hogy Zalavíz Zrt. megküldte a 15 évre vonatkozó fejlesztési tervét. Javasolta, hogy mind a víz mind a szennyvízre vonatkozó javaslatot fogadják el.

Először a víziközmű fejlesztésre vonatkozó javaslatot tette fel szavazásra.

A képviselőtestület egyhangúlag / 6 igen szavazattal / a következő határozatot hozta?

**Teskánd Község Önkormányzata 39/2019. (VIII. 22.) számú határozata**

Teskánd Község Önkormányzatának Képviselő-testülete az Észak-zalai Víz- és Csatornamű Zrt. által készített 15 éves gördülő fejlesztési tervben leírtakkal - 2020-2034 időszakra – egyetért, azt az írásos előterjesztésben foglaltaknak megfelelően elfogadja.

A képviselőtestület 11-32054-1-025-01-14 MEKH azonosító kóddal rendelkező Zalaegerszeg-IV víziközmű-rendszer gördülő fejlesztési tervében szereplő MEKH által elfogadott 2020 évre vonatkozó munkákat megrendeli az Észak-zalai Víz- és Csatornamű Zrt.-től.

Ezután Németh Ágnes polgármester a szennyvíz-hálózat fejlesztési vonatkozó tervet tette fel szavazásra.

A képviselőtestület egyhangúlag / 6 igen szavazattal / a következő határozatot hozta:

**Teskánd Község Önkormányzata 40/2019. (VIII. 22.) számú határozata**

Teskánd Község Önkormányzatának Képviselő-testülete az Észak-zalai Víz- és Csatornamű Zrt. által készített 15 éves gördülő fejlesztési tervben leírtakkal - 2020-2034 időszakra - egyetért, azt az írásos előterjesztésben foglaltaknak megfelelően elfogadja.

A képviselőtestület 21-32054-1-048-01-10 MEKH azonosító kóddal rendelkező Zalaegerszeg-SZV víziközmű-rendszer gördülő fejlesztési tervében szereplő MEKH által elfogadott 2020 évre vonatkozó munkákat megrendeli az Észak-zalai Víz- és Csatornamű Zrt.-től.

7./ Egyéb ügyek

**Közmeghallgatás tartása**

Németh Ágnes polgármester javasolta, hogy a választás előtt még a képviselőtestület tartsa meg a közmeghallgatást. Javasolta, hogy szeptember 26-án tartsák a közmeghallgatást.

A javaslattal a képviselőtestület tagjai egyetértettek, szavazásra került sor, amelynek eredményeként a képviselőtestület egyhangúlag / 6 igen szavazattal / a következő határozatot hozta:

**Teskánd Község Önkormányzata 41/2019. (VIII. 22.) számú határozata**

Teskánd Község Önkormányzat Képviselőtestülete 2019. szeptember 26-án 18.30 órakor közmeghallgatást tart.

Ezután Németh Ágnes polgármester az elmúlt ülés óta történt eseményekről tájékoztatta a képviselőtestület tagjait:

- az iskolában fűtés korszerűsítésére kerül sor, megkeresték a Klebersberg Intézményfenntartó Társulástól, hogy mivel két gázóra van szét kellene választani a bölcsőde fűtését. Mindenképpen jó megoldás lenne, hogy ez külön lenne, ezért ennek tervezése is megrendelésre került.

- az óvoda előtt mivel az iskola internet bekötéséhez útban volt a fa ezért annak kivágása szakember javaslatára megtörtént.

- a bölcsődébe a csecsemőgondozói állásra a pályázat kiírásra került.

- uszoda karbantartói állásra augusztus 23-án jár le a pályázati kiírás. Az állásra a karbantartó pályázott. Így karbantartó nélkül marad a település.

Bogár István az uszodánál 8 órás lesz-e az állás?

Németh Ágnes igen 8 órás foglalkoztatásról van szó az uszodánál.

Patakiné Sümegi Mária Erzsébet a Némethék melletti vízelvezetés ügy hogyan áll?

Németh Ágnes május 6-án a munkaterület átadása megtörtént a kivitelezőnek, a munka elvégzése nem történt meg.

Bogár István a jegyzői állásra a pályázati kiírásra mikor kerül sor?

Németh Ágnes polgármester a választások után, amikor felállnak az új testületek.

Patakiné Sümegi Mária Erzsébet Darabos Anna mellett és a Deák utcában a közvilágítás megoldásával hogyan állnak?

Németh Ágnes 3 oszlop 3 lámpa felszerelése megtörtént.

Dormán Jenő kérdése, hogy a lőtér hol van a településen?

Németh Ágnes polgármester a téglagyár területén van, itt lett kialakítva a lőtér, vadaspark. Versenyt is rendeztek. Lehet sörétes, golyós és anyaggalamb lövész versenyt is rendezni.

Patakiné Sümegi Mária Erzsébet mi van azzal, aki kérte a vízvezetéket átvezetni az önkormányzat területén a volt téglagyár mellett?

Németh Ágnes még szerinte nem valósult meg, most tervezteti az önkormányzat területén védőcsőben menne a vezeték.

Patakiné Sümegi Mária Erzsébet ez nem korlátozná-e a terület hasznosítását?

Németh Ágnes a védőcsőből bármikor ki lehet venni a vezetéket.

A következő 8./ napirendi pontot a képviselőtestület zárt ülés keretében tárgyalta.

Kmf.

Németh Ágnes Fazekas István

polgármester jegyző

Sipos László Patakiné Sümegi Mária Erzsébet

jegyzőkönyv-hitelesítők